ঘাটাল মাস্টার প্ল্যানে বরাদ্দ ৫০০ কোটি টাকা

কলকাতা: আজ রাজ্য বাজেট (West Bengal State Budget)। পেশ করছেন মমতা বন্দ্যোপাধ্যায়ের (Mamata Banerjee) সরকার। ২০২৫-এ বিধানসভা নির্বাচন। তার আগে এটাই শেষ পূর্ণাঙ্গ বাজেট। বিধানসভায় বাজেট করছেন অর্থ প্রতিমন্ত্রী চন্দ্রিমা ভট্টাচার্য। আগামী বছর বিধানসভা নির্বাচন, তাই একাধিক চমক থাকছে এবারের বাজেটে।

আরও পড়ুন: বজবজে দুই গোষ্ঠীর ঝামেলায় চলল গুলি, পড়ল বোমা

ঘাটাল মাস্টার প্ল্যান নিয়ে বড় ঘোষণা অর্থমন্ত্রীর। প্ল্যানের কাজ শেষ হবে দুই বছরে। প্রকল্পের মোট খরচ ১৫০০ কোটি টাকা। রাজ্য বাজেটে বরাদ্দ ৫০০ কোটি টাকা।

ফারাক্কার জন্য নদী ভাঙন বন্ধে ২০০ কোটি টাকার মাস্টার প্ল্যানের কথা বলা হয়েছে। গঙ্গাসাগর সেতু চার লেন করতে ৫০০ কোটি টাকা অতিরিক্ত বরাদ্দ করা হয়েছে এবারের বাজেটে। সেতুর দৈর্ঘ্য ৪.৭৫ কিলোমিটার।